ওয়াকফ সম্পত্তি নিয়ে কী বলল সুপ্রিম কোর্ট? বৃহস্পতিবার ফের শুনানি

ওয়েবডেস্ক: মুসলিমদের সম্পত্তি সংক্রান্ত ওয়াক ফসংশোধনী আইন নিয়ে গুরুত্বপূর্ণ নির্দেশ সুপ্রিম কোর্টের। প্রধান বিচারপতি সঞ্জীব খান্নার নেতৃত্বাধীন তিন বিচারপতির বেঞ্চ নির্দেশ দেয়, ঘোষিত ওয়াকফ সম্পত্তি বাতিল করা যাবে না। এখনও যা রয়েছে তাই থাকবে। ওয়াকফ বোর্ড বহাল থাকবে। মামলার নিষ্পত্তি না হওয়া পর্যন্ত এই নির্দেশ বহাল থাকবে। বুধবার সুপ্রিম কোর্টের অন্তর্বর্তীকালীন নির্দেশ। নতুন নিয়োগের বিষয়টি খতিয়ে দেখবে সুপ্রিম কোর্ট। এদিন কেন্দ্রীয় সরকারের হয়ে সওয়াল করেন সলিসিটর জেনারেল তুষার মেহতা। বিরোধীদের পক্ষে আইনজীবী কপিল সিব্বাল, অভিষেক মনু সিঙভি সওয়াল করেন। পরে কেন্দ্রীয় সরকারের অনুরোধে এই নির্দেশ স্থগিত করা হয়। আগামীকাল, বৃহস্পতিবার দুপুর ২টোয় ফের মামলার শুনানি।

হিন্দু বোর্ডে কি মুসলিমরা থাকতে পারবে? প্রকাশ্যে বলুন। বুধবার সুপ্রিম কোর্ট ওয়াকফ আইন নিয়ে মামলার শুনানিতে সলিসিটর জেনারেলকে এমনই প্রশ্ন করল। এদিন ওয়াকফ সংশোধনী আইন নিয়ে একগুচ্ছ মামলার শুনানি ছিল সর্বোচ্চত আদালতে। নতুন আইনের বিভিন্ন প্রভিশন নিয়ে এদিন সুপ্রিম কোর্ট কেন্দ্রীয় সরকারের কাছে কড়া প্রশ্ন করে। বিশেষ করে ওয়াকফ ‘বাই ইউজার প্রপার্টিজ’ প্রভিশন নিয়ে প্রশ্ন করে। কেন্দ্রীয় ওয়াকফ কাউন্সিলে অমুসলমিদের রাখা নিয়ে জানতে চাইল শীর্ষ আদালত। হিন্দুদের এইরকম বোর্ডে মুসলিমদের কি অনুমোদন দেওয়া হবে?

আরও পড়ুন: দেশের পরবর্তী প্রধান বিচারপতি কে? দেখুন

এদিন দেশের কার্যত সব চোখ ছিল সর্বোচ্চ আদালতের দিকে। ওয়াকফ সংশোধনী আইন নিয়ে তীব্র বিরোধিতা করেন বিরোধীরা। তৃণমূল সাংসদ মহুয়া মৈত্র, আসাদউদ্দিন ওয়াইসি সহ আরও অনেকে এর বিরোধিতায় সুপ্রিম কোর্টে মামলা দায়ের করেন। কেন্দ্রীয় সরকারও ক্যাভিয়েট করে রেখেছিল। ওয়াকফ আইন নিয়ে বিভিন্ন জায়গায় বিক্ষোভ হয়েছে। বাংলায় মুর্শিদাবাদ, ভাঙড়ে অশান্তি হয়েছে। মুখ্যমন্ত্রী মমতা বন্দ্যোপাধ্যায় বলেন, আইনি পথে এর বিরোধিতা হবে। কেউ অশান্ত করবেন না। প্ররোচনায় পা দেবেন না।